  Виталий Пронин Котькуд 20 нунал ӵоже Европае вуэ 120 сюрс пала беженец.Дуннеын Мигрантъёс урмем кадь дырто Евросоюзысь кунъёсы.ООН ивортэмъя, котькуд 20 нунал ӵоже Европае вуэ 120 сюрс пала беженец. Туэ ар куспын лыдзы 440 сюрс луиз ни, 3 сюрсэз бырыны шедиз сюрес вылын.Брюссельын люкась-кылӥз Евросоюзлэн кенешез. Огкылэ вуэмын: Грециын, Италиын но Болгариын усьтэмын луозы беженецъёслы чаклам центръёс. Отын котькуд мигрант регистрация пыр ортчоз. ФРГ-лэн канцлерез Ангела Меркель пусйиз: та амаллэн пайдаез бадӟым ик уз лу, нырысь ик дугдытоно Сириысь ожез."УД"  Теги: дуннеын Европа  